HANA เด้ง 7% รับกำไรไตรมาส 3/61 โต 18% สู่ระดับ 905 ลบ.
HANA เด้ง 7% รับกำไรไตรมาส 3/61 โต 18% สู่ระดับ 905 ลบ. โดย ณ เวลา 11.52 น. อยู่ที่ระดับ 35.50 บาท เพิ่มขึ้น 2.25 บาท หรือ 6.77% สูงสุดที่ระดับ 35.75 บาท ต่ำสุดที่ระดับ 34.75 บาท ด้วยมูลค่าซื้อขาย 82.48 ล้านบาท
15 พ.ย. 2561

ผู้สื่อข่าวรายงานว่า ราคาหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 11.52 น. อยู่ที่ระดับ 35.50 บาท เพิ่มขึ้น 2.25 บาท หรือ 6.77% สูงสุดที่ระดับ 35.75 บาท ต่ำสุดที่ระดับ 34.75 บาท ด้วยมูลค่าซื้อขาย 82.48 ล้านบาท

โดยราคาหุ้น HANA ปรับตัวเพิ่มขึ้นภายหลังจากบริษัทฯ รายงานผลการดำเนินงานไตรมาส 3/61 (รวมบริษัทย่อย) สิ้นสุดวันที่ 30 ก.ย.61 มีกำไรสุทธิ 904.77 ล้านบาท ปรับตัวเพิ่มขึ้น 17.58% จากช่วงเดียวกันเมื่อปีก่อน 769.52 ล้านบาท 